Pasvalio rajono savivaldybės taryba

Sprendimas

Dėl pasvalio rajono savivaldybės tarybos 2014 m. gruodžio 19 d. sprendimo nr. T1-249 „Dėl pasvalio rajono savivaldybės biudžetinių įstaigų vadovų priedų prie tarnybinių atlyginimų nustatymo, skatinimo ir materialinių pašalpų skyrimo tvarkos APRAŠO patvirtinimo“ pakeitimo

2016 m. balandžio 27 d. Nr. T1-107

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia

pakeisti Pasvalio rajono savivaldybės biudžetinių įstaigų vadovų priedų prie tarnybinių atlyginimų nustatymo, skatinimo ir materialinių pašalpų skyrimo tvarkos aprašą, patvirtintą Pasvalio rajono savivaldybės tarybos 2014 m. gruodžio 19 d. sprendimu Nr. T1-249 „Dėl Pasvalio rajono savivaldybės biudžetinių įstaigų vadovų priedų prie tarnybinių atlyginimų nustatymo, skatinimo ir materialinių pašalpų skyrimo tvarkos aprašo patvirtinimo“:

1.	Pakeisti Aprašo 2 punktą ir jį išdėstyti taip:

„2. Aprašas parengtas vadovaujantis Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (su visais pakeitimais ir papildymais), Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 „Dėl Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ (su visais pakeitimais), Lietuvos Respublikos kultūros ministro 2012 m. spalio 9 d. įsakymu Nr. ĮV-677 „Dėl Kultūros įstaigų darbuotojų darbo apmokėjimo“ (su visais pakeitimais), kitais teisės aktais, reglamentuojančiais šią sritį.“

2.	Pakeisti Aprašo 4 punktą ir jį išdėstyti taip:

„4. Priedas prie tarnybinio atlyginimo, vienkartinė išmoka, materialinė pašalpa, padėka vadovams skiriama Savivaldybės mero potvarkiu.“

3.	Pakeisti Aprašo 13 punktą ir jį išdėstyti taip:

„13. Suderinus teikimą, Savivaldybės mero potvarkio projektas dėl personalinio priedo prie tarnybinio atlyginimo skyrimo įstaigos vadovui rengiamas teisės aktų nustatyta tvarka.“

4.	Pakeisti Aprašo 16 punktą ir jį išdėstyti taip:

„16. Vienkartinė piniginė išmoka įstaigos vadovui skiriama Savivaldybės mero potvarkiu įstaigą kuruojančio Administracijos padalinio vadovo ar konkretaus specialisto teikimu:“

5.	Pakeisti Aprašo 17 punktą ir jį išdėstyti taip:

„17. Teikimas derinamas su Administracijos Finansų skyriaus vedėju, kuris įvertina, ar yra šioje įstaigoje sutaupyto darbo užmokesčio fondo lėšų. Suderinus teikimą, rengiamas Savivaldybės mero potvarkio projektas teisės aktų nustatyta tvarka. Dėl konkretaus vienkartinės piniginės išmokos dydžio sprendžia Savivaldybės meras priimdamas potvarkį.“

6.	Pakeisti Aprašo 20 punktą ir jį išdėstyti taip:

„20. Teikimus dėl padėkos įstaigos vadovui rengia:

20.1. dėl švietimo įstaigos vadovo – Administracijos Švietimo ir sporto skyriaus vedėjas;

20.2. dėl kultūros įstaigos vadovo – Administracijos vyresnysis specialistas (kultūrai);

20.3. dėl socialinių paslaugų įstaigos, Visuomenės sveikatos biuro vadovo – Administracijos Socialinės paramos ir sveikatos skyriaus vedėjas;

20.4. dėl Pasvalio rajono savivaldybės priešgaisrinės tarnybos – Administracijos Bendrojo skyriaus vyriausiasis specialistas (civilinės saugos).“

7.	Pakeisti Aprašo 21 punktą ir jį išdėstyti taip:

„21. Aprašo 20.1–20.4 punktuose nurodyti darbuotojai rengia Savivaldybės mero potvarkio projektą dėl apdovanojimo Savivaldybės mero padėkos raštu. Potvarkio projektas rengiamas, vizuojamas ir teikiamas pasirašyti teisės aktų nustatyta tvarka.“

8.	Pakeisti Aprašo 25 punktą ir jį išdėstyti taip:

„25. Įstaigos vadovas prašymą dėl materialinės pašalpos skyrimo pateikia Savivaldybės tarybos ir mero sekretoriatui. Prie rašytinio prašymo pridedama:“

9.	Pakeisti Aprašo 26 punktą ir jį išdėstyti taip:

„26. Savivaldybės mero potvarkio projektas rengiamas, vizuojamas ir teikiamas pasirašyti teisės aktų nustatyta tvarka. Dėl konkretus skiriamos materialinės pašalpos dydžio nusprendžia Savivaldybės meras.“

Savivaldybės meras	Gintautas Gegužinskas